ଭୁୁବନେଶ୍ୱର, ମେ ୧୩(ଲୋକାଲ ୱାୟାର): ବିଶିଷ୍ଟ ସ୍ରଷ୍ଟା ସଚ୍ଚି ରାଉତରାୟଙ୍କ ଅମର କୃତି ତାଙ୍କ ଜନ୍ମଦିନ ଅବସରରେ ବୁଧବାର ଡିଜିଟାଲ ସଂକଳନ ଭାବେ ଲୋକାର୍ପିତ ହୋଇଥିବା ଓଡ଼ିଆ ଓ ଓଡ଼ିଶା ସଂପର୍କିତ ମୁଦ୍ରିତ ସାମଗ୍ରୀର ଡିଜିଟାଲ ସଂରକ୍ଷଣ କରୁଥିବା ଭୁବନେଶ୍ୱରର ସୃଜନିକା ପକ୍ଷରୁ କୁହାଯାଇଛି ।
ଅତ୍ୟାଧୁନିକତାର ପ୍ରବର୍ତ୍ତକ ଓ ପ୍ରଗତିବାଦୀ କାବ୍ୟର ପ୍ରତିଷ୍ଠାତା ଭାବେ ପରିଚିତ ବିଶିଷ୍ଟ ସାରସ୍ୱତ ସାଧକ କବି ସଚ୍ଚି ରାଉତରାୟ।
କେବଳ କବିତା ନୁହେଁ କ୍ଷୁଦ୍ରଗଳ୍ପ, ସମାଲୋଚନା, ଉପନ୍ୟାସ ଓ ଗବେଷଣାମୂଳକ ଲେଖା ଲେଖିବାରେ ସେ ଥିଲେ ସିଦ୍ଧହସ୍ତ।
ବହୁ ପ୍ରସିଦ୍ଧ ପୁସ୍ତକର ସେ ଓଡ଼ିଆ ଅନୁବାଦ ମଧ୍ୟ କରିଛନ୍ତି। ସେ ହେଉଛନ୍ତି 'ଛୋଟ ମୋର ଗାଁଟି' ଓ 'ବାଜି ରାଉତ' ପରି ଲୋକପ୍ରିୟ କବିତାର ସ୍ରଷ୍ଟା।
ଛୋଟ ମୋର ଗାଁଟି କବିତା ଏତେ ମର୍ମସ୍ପର୍ଶୀ ଯେ ଏହି କବିତା ପଢ଼ିବା ବେଳେ ପାଠକ ଆଖିରେ ନିଜ ଗାଁର ଚିତ୍ର ଆପେ ଆପେ ଭାସିଆସେ।
ଭାରତୀୟ ସାହିତ୍ୟକୁ ତାଙ୍କର ଅବଦାନ ପାଇଁ ସେ ପଦ୍ମଶ୍ରୀ, କେନ୍ଦ୍ର ସାହିତ୍ୟ ଏକାଡେମି, ସୋଭିଏତ୍ ଦେଶ ନେହରୁ ପୁରସ୍କାର, ଜ୍ଞାନପୀଠ ପୁରସ୍କାର ଦ୍ୱାରା ସମ୍ମାନିତ ହୋଇଥିଲେ।
ସଚ୍ଚି ରାଉତରାୟଙ୍କୁ ଜନତାର କବି ବୋଲି ମଧ୍ୟ କୁହାଯାଏ। ଦୀର୍ଘ ସାତ ଦଶନ୍ଧି ଧରି ସେ ନିରନ୍ତର ସାହିତ୍ୟ ସାଧନ କରିଆସିଥିଲେ।
ଉଭୟ ଓଡ଼ିଆ ଓ ଇଂରାଜୀରେ ତାଙ୍କର ଲେଖନୀ ସକ୍ରିୟ ଥିଲା । ସଚ୍ଚି ରାଉତରାୟ କେବଳ ଜଣେ ସାରସ୍ୱତ ସାଧକ ନଥିଲେ, ଗାନ୍ଧିଜୀଙ୍କ ଦ୍ୱାରା ଅନୁପ୍ରାଣିତ ହୋଇ ସେ ସ୍ୱତନ୍ତ୍ରତା ସଂଗ୍ରାମ, ଗଡ଼ଜାତ ପ୍ରଜା ଆନ୍ଦୋଳନ, ଛାତ୍ର-କୃଷକ ଆନ୍ଦୋଳନରେ ଜଣେ ଆଗଧାଡ଼ିର ନେତା ଥିଲେ।
ଏପରିକି ସେ ଦୁଇଥର ଜେଲ୍ ମଧ୍ୟ ଯାଇଥିଲେ। ଖୋର୍ଦ୍ଧା ନିକଟ ଗୁରୁଜଙ୍ଗରେ ଗାଁରେ ଜନ୍ମଲାଭ କରିଥିବା ସଚ୍ଚି ରାଉତରାୟ ଏବେ ସମସ୍ତ ଓଡ଼ିଆଙ୍କ ଜଣେ ପ୍ରିୟ ମଣିଷ।
ସଚ୍ଚି ରାଉତରାୟଙ୍କ ସମସ୍ତ କୃତିକୁ ଏକାଠି କରି ଓଡିଆ ବିଭବ ୱେବ୍ ପୃଷ୍ଠାରେ ରଖାଯାଇଛି। ଯେକେହି ଆଗ୍ରହୀ ବ୍ୟକ୍ତି ଏସବୁ ବହି ୱେବ୍ ସାଇଟ୍ (https://odiabibhaba.in)ରୁ ମାଗଣାରେ ଡାଉନଲୋଡ୍ କରିପାରିବେ।
ଏହି ଡିଜିଟାଲ ସଂକଳନରେ କବିତା, ପ୍ରବନ୍ଧ, ଗଳ୍ପ ଓ ଉପନ୍ୟାସ, ଗ୍ରନ୍ଥାବଳୀ, ଆତ୍ମଜୀବନୀ, ଅନୁବାଦ ଓ ଅନୁବାଦିତ, ସ୍ରଷ୍ଟା ଓ ସମୀକ୍ଷା ଆଦି ଭାବରେ ସମସ୍ତ ପୁସ୍ତକକୁ ରଖାଯାଇଛି।
ତେବେ ଡିଜିଟାଲ ସଂକଳନ ଜରିଆରେ ସାରା ବିଶ୍ୱର ଲୋକଙ୍କ ପାଖରେ ସଚ୍ଚି ରାଉତରାୟଙ୍କ କୃତିକୁ ପହଞ୍ଚାଇବା ସହ ସଂରକ୍ଷଣ କରି ରଖିବା ପାଇଁ ତାଙ୍କ ପରିବାର ସହଯୋଗ ଭୁଲିବାର ନୁହେଁ ଏବଂ ପ୍ରେରଣାଦାୟୀ ବୋଲି ସୃଜନିକା ପକ୍ଷରୁ କୁହାଯାଇଛି।
ଓଡ଼ିଆ ଓ ଓଡ଼ିଶା ସଂପର୍କିତ ମୁଦ୍ରିତ ସାମଗ୍ରୀକୁ ସଂରକ୍ଷଣ କରିବା ଏବଂ ବିଶ୍ୱ ଦରବାର ଆଗରେ ପହଞ୍ଚାଇବା ଉଦ୍ଦେଶ୍ୟରେ ଦୀର୍ଘ ଦେଢ଼ ଦଶନ୍ଧି ଧରି କାମ କରି ଆସୁଛି ସୃଜନିକା। ଓଡ଼ିଆ ବିଭବ ୱେବ୍ ସାଇଟ୍ ମାଧ୍ୟମରେ ବିଶିଷ୍ଟ ବ୍ୟକ୍ତି, ଅନୁଷ୍ଠାନ ଏବଂ ବିଷୟକୁ ନେଇ ଏହି ସାଇଟରେ ୧୬ଟି ଡିଜିଟାଲ ସଂକଳନ ସ୍ଥାନୀତ ହୋଇଛି।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
